Wikipedia:Voorbladartikel week 28 2010 - Wikipedia
Wikipedia:Voorbladartikel week 28 2010
Hamburg is die tweede grootste stad in Duitsland en sy belangrikste hawe. Dit is ook een van die welvarendste in Duitsland en toon die vinnigste bevolkingsgroei van alle Duitse metropole.
Die amptelike naam van die stad, Freie und Hansestadt Hamburg ("Vrye en Hansestad Hamburg"), verwys na sy lidmaatskap in die middeleeuse Hanseatiese Bond van stede en sy besondere status as stadstaat en een van Duitsland se sestien deelstate.
Die stadstaat en administratiewe gebied van Hamburg het 'n oppervlakte van 750 km² en 1,8 miljoen inwoners, terwyl 'n bykomende 750 000 mense in die voorstede woon. Die metropolitaanse gebied van Hamburg sluit gebiede van die aangrensende deelstate Sleeswyk-Holstein en Nedersakse in, met 'n oppervlakte van 18 100 km² en sowat vier miljoen inwoners.
Hamburg lê teen drie riviere, die Alster, Bille en Elbe. Eersgenoemde vorm twee kunsmatige mere, die Binne- en Buite-Alster, wat in die hart van die middestad lê. Drie klein eilande in die Noordsee, sowat 100 kilometer noordwes van Hamburg, maak eweneens deel uit van die stadstaat.
Ontsluit van "https://af.wikipedia.org/w/index.php?title=Wikipedia:Voorbladartikel_week_28_2010&oldid=649092"
Die bladsy is laas op 16 Julie 2010 om 16:52 bygewerk.